钦定古今图书集成/明伦汇编/闺媛典/第080卷 > 姚肇虞妻李氏
## 钦定古今图书集成/明伦汇编/闺媛典/第080卷 > 姚肇虞妻李氏

按《峄县志》：李氏，胜任女，适姚肇虞，生一子。城未陷，归
宁母家。兵至，同母褚氏以死自誓，忽瞿然曰：“吾姚氏
妇，此非吾死所。”携二婢疾奔至家，随舅姑匿陋室中。
兵入，舅被执，氏绐曰：“舅贫儒，吾母家有藏金，可相赎
也。”兵信之，私嘱婢曰：“导我达井所。”行至二郎庙侧，得
井，指一宅绐。兵入，急投井中死。